CELEX: 32012R1124
Language: sk
Date: 2012-11-26 00:00:00
Title: Vykonávacie nariadenie Komisie (EÚ) č. 1124/2012 z  26. novembra 2012 o zatriedení určitého tovaru do kombinovanej nomenklatúry

1.12.2012   
            
            
               SK
            
            
               Úradný vestník Európskej únie
            
            
               L 331/7
            
         VYKONÁVACIE NARIADENIE KOMISIE (EÚ) č. 1124/2012
   z 26. novembra 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. novembra 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Hermeticky uzavretý snímač zaťaženia (tzv. „silomer“ – „load cell“) obsahujúci tenzometer vo forme mostíkového obvodu s rozmermi približne 13 × 3 × 3 cm.
                  Pri vystavení fyzickej sile spôsobí silomer odklon vlákna tenzometra. Fyzická sila vytvára zmenu odporu vlákna, čím sa naruší rovnováha mostíkového obvodu, ktorý týmto mení napätie prechádzajúceho elektrického prúdu.
                  Silomer prevádza fyzickú silu, ktorá naň pôsobí, na elektrický signál úmerný danej fyzickej sile. Signál sníma, spracováva a ukazuje zariadenie, ktoré nie je zahrnuté pri predložení tovaru.
                  Silomer je určený na použitie napríklad v podlahových váhach, miešacích strojoch, násypkách a zásobníkových váhach.
               
               
                  9031 80 98
               
               
                  Zatriedenie je určené všeobecnými pravidlami 1, 2 (a) a 6 na interpretáciu kombinovanej nomenklatúry, poznámkou 1 (m) k XVI. triede a znením číselných znakov KN 9031, 9031 80 a 9031 80 98.
                  Silomer je určený na prevádzanie fyzickej sily na elektrický signál na účely merania. Keďže sám neukazuje výsledok merania, považuje sa za neúplný merací prístroj inde v kapitole 90 nešpecifikovaný ani nezahrnutý. Zatriedenie do položky 8423 ako časť a súčasť strojov a prístrojov na váženie je preto vylúčené (pozri aj vysvetlivky HS k položke 9031, časť A, bod (30)).
                  Výrobok sa preto má zatriediť pod číselný znak KN 9031 80 98 ako ostatné nástroje v kapitole 90 inde nešpecifikované ani nezahrnuté.